               EUROPSKA KOMISIJA
            Bruxelles, 28.10.2021.
            COM(2021) 935 final
            2021/0337(BUD)

            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/003 IT Porto Canale

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji za radnike koji su proglašeni viškom (EGF) utvrđena su Uredbom (EU) br. 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (FGF) i stavljanju izvan snage Uredbe (EU) br. 1309/2013
                  1
                (u daljnjem tekstu Uredba o EGF-u).

               2.Italija je 15. srpnja 2021. podnijela zahtjev za financijski doprinos iz EGF-a EGF/2021/003 IT/Porto Canale, nakon što su radnici proglašeni viškom u poduzeću Porto Industriale di Cagliari SpA u Italiji.

               3.Nakon ocjene tog zahtjeva Komisija je u skladu sa svim primjenjivim odredbama Uredbe o EGF-u zaključila da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2021/003 IT/Porto Canale

                        Država članica

                        Italija

                        Predmetne regije (razina NUTS
                           2
                         2)

                        Sardegna (ITG2)

                        Datum podnošenja zahtjeva

                        15. srpnja 2021.

                        Datum potvrde primitka zahtjeva

                        29. srpnja 2021.

                        Datum podnošenja zahtjeva za dodatne informacije

                        29. srpnja 2021.

                        Rok za dostavu dodatnih informacija

                        20. kolovoza 2021.

                        Rok za dovršetak ocjene

                        29. listopada 2021.

                        Intervencijski kriterij

                        Članak 4. stavak 3. Uredbe o EGF-u

                        Primarno poduzeće

                        Porto Canale
                           (Porto Industriale di Cagliari SpA)

                        Broj obuhvaćenih poduzeća

                        1.

                        Sektor/sektori gospodarske djelatnosti

                        (odjeljak NACE-a Rev. 2)
                           3

                        Odjeljak 52 (Skladištenje i prateće djelatnosti u prijevozu)

                        Referentno razdoblje (četiri mjeseca):

                        1. rujna 2020. – 1. siječnja 2021.

                        Broj otpuštanja tijekom referentnog razdoblja (a)

                        190

                        Broj otpuštanja prije ili nakon referentnog razdoblja (b)

                        0

                        Ukupni broj otpuštanja (a + b)

                        190

                        Ukupni broj prihvatljivih korisnika

                        190

                        Ukupan broj ciljanih korisnika

                        190

                        Proračun za usluge prilagođene potrebama (EUR)

                        1 686 750

                        Proračun za provedbu EGF-a
                           4
                         (EUR)

                        0 070 200

                        Ukupni proračun (EUR)

                        1 756 950

                        Doprinos iz EGF-a (85 %) (EUR)

                        1 493 407

               OCJENA ZAHTJEVA

               Postupak

               4.Italija je podnijela zahtjev EGF/2021/003 IT/Porto Canale 15. srpnja 2021.
                  5
                u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva i 29. srpnja 2021. od Italije zatražila dodatne informacije. Te dodatne informacije dostavljene su u roku od 15 radnih dana od datuma podnošenja zahtjeva za dodatne informacije. Rok od 50 radnih dana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 29. listopada 2021.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 190 radnika koji su proglašeni viškom i koji su prestali obavljati svoju djelatnost u poduzeću Porto Canale (Porto Industriale di Cagliari SpA). Ovo poduzeće prvenstveno je poslovalo u gospodarskom sektoru koji je razvrstan u odjeljak 52 NACE-a Rev. 2 (Skladištenje i prateće djelatnosti u prijevozu). Otpuštanja iz poduzeća Porto Canale dogodila su se u regiji razine NUTS 2 Sardiniji (ITG2).

               Intervencijski kriteriji

               6.Italija je podnijela zahtjev na temelju intervencijskih kriterija iz članka 4. stavka 3. odstupajući od članka 4. stavka 2. točke (a) Uredbe o EGF-u kojima se propisuje prestanak djelatnosti najmanje 200 radnika koji su proglašeni viškom tijekom referentnog razdoblja od četiri mjeseca u poduzeću u državi članici, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale sa svojom djelatnošću.

               7.Četveromjesečno referentno razdoblje za zahtjev trajalo je od 1. rujna 2020. do 1. siječnja 2021.

               Izračun broja otpuštanja i prestanaka djelatnosti

               8.Prestanak djelatnosti otpuštenih radnika tijekom referentnog razdoblja izračunat je od dana stvarnog raskida ugovora o radu ili njegova isteka.

               Prihvatljivi korisnici

               9.Ukupni broj prihvatljivih korisnika stoga je 190.

               Opis događaja koji su doveli do otpuštanja i prestanka obavljanja djelatnosti

               10.U 2018. na sredozemne luke otpadalo je 35 % europskog lučkog prometa, što je povećanje od sedam postotnih bodova u odnosu na 2008. Međutim, talijanske luke nisu imale koristi od tog rasta. Od 2011. do 2018. teret u tranzitu duž Sueskog kanala povećao se za 42 %, dok su se aktivnosti u talijanskim lukama povećale za samo 2 %
                  6
               , a aktivnosti u luci Cagliari u stalnom su padu tijekom tog razdoblja.

               Pomorski prijevoz robe, ukupni tokovi robe prema lukama na Sardiniji i iz njih
                  (u milijunima tona)

                        prema

                        iz

               Izvor: Banca d'Italia
                  7

               11.Proces koncentracije u kojem sudjeluju međunarodna brodarska poduzeća
                  8
                doveo je do promjena u operacijama prekrcaja u Sredozemnom moru. Obujam i operacije kontejnerskog prometa premješteni su u čvorišta smještena na rubovima sredozemnog bazena, kao što su Pirej, Port Said, Tanger-Med i Algeciras.

               12.Luka Cagliari ima izrazito nepovoljan položaj u globalnoj trgovinskoj mreži: nema kopnene veze s ostatkom Italije i Europom. Promet se 2018. smanjio za 90 %, a gubici su iznosili više od 3 milijuna EUR. U kontejnerski terminal u Cagliariju nije 2019. zbog strateških odluka glavnog klijenta (Hapag Lloyd)
                  9
                nekoliko mjeseci pristao ni jedan brod. Posljedično, Contship Italia Group, jedini dioničar poduzeća Porto Industriale di Cagliari S.p.A koje je koncesionar kontejnerskog terminala, odlučio je okončati svoje poslovanje u Cagliariju i dobrovoljno likvidirati svoje društvo kći Porto Industriale di Cagliari SpA.

               13.Kako bi se izbjegla otpuštanja dok su talijanska tijela tražila novog koncesionara za kontejnerski terminal, 207 radnika poduzeća Porto Canale dobilo je u rujnu 2019. naknadu od mreže socijalne sigurnosti (CIGS) kojom se tijekom 12 mjeseci zamjenjuju ili dopunjuju plaće radnika iz poduzeća u teškoćama. Obavijesti o otkazu poslane su s datumom raskida ugovora 1. rujna 2020.

               14.Unatoč tri produljenja, poziv na podnošenje ponuda za novog koncesionara nije privukao nijednog ponuditelja. U rujnu 2020. otpušteno je 190 radnika koji su još uvijek bili dio poduzeća.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               15.Kriza uzrokovana pandemijom dovela je do znatnog pogoršanja tržišta rada na Sardiniji, koje je zbog svoje izoliranosti i udaljenosti od kopna malo tržište rada.

               16.Broj zaposlenih, koji je u razdoblju 2018.–2019. bio u porastu, naglo se smanjio 2020. Prema anketi o radnoj snazi talijanskog nacionalnog zavoda za statistiku (ISTAT), pad (-4,6 %) bio je 2,6 postotnih bodova veći od prosjeka cijele Italije (-2,0 %)
                  10
               .

               17.Razlika između otvaranja radnih mjesta i ukidanja radnih mjesta bila je negativna (-6 000 radnih mjesta) u 2020. To predstavlja gubitak od 2,6 radnih mjesta s punim radnim vremenom na svakih 100 zaposlenika. Smanjenje se uglavnom odnosi na sektor turizma, zabavnih usluga i usluga u slobodno vrijeme te pomorskog prijevoza tereta (uglavnom prekrcaj), dok je u građevinskom sektoru zabilježen pozitivan pomak. Stopa aktivnosti smanjila se za 3,1 postotni bod u odnosu na 2019. te je iznosila 60,3 %.
                  11

               18.U prvoj polovini 2020. broj radnih sati na Sardiniji smanjio se za gotovo 20 % u usporedbi s istim razdobljem 2019. Smanjenje broja odrađenih sati nije dovelo do nezaposlenosti zahvaljujući raširenoj primjeni programa skraćenog radnog vremena i stupanju na snagu zakonodavnog dekreta
                  12
                kojim se sprečava otpuštanje radnika tijekom prvih mjeseci pandemije.

               19.Na gospodarstvo Sardinije ne utječu negativno samo otpuštanja u poduzeću Porto Canale nego i otpuštanja u poduzeću Air Italy, koje je predmet drugog zahtjeva za doprinos iz EGF-a
                  13
               .

               20.U općem kontekstu pada zaposlenosti radnicima koji su proglašeni viškom iz poduzeća Porta Canale bit će potrebna dodatna potpora kako bi prevladali probleme povezane s malim tržištem rada na Sardiniji i pronalaskom novog zaposlenja.

               Objašnjenje okolnosti na kojima se temelji prihvatljivost zahtjeva

               21.Italija tvrdi da bi, unatoč činjenici da je tijekom četveromjesečnog referentnog razdoblja došlo do manje od 200 otpuštanja, taj bi zahtjev ipak trebalo izjednačiti sa zahtjevom na temelju članka 4. stavka 2. točke(a) Uredbe o EGF-u jer je do otpuštanja došlo na malom tržištu rada.

               22.Sardinija je s obzirom na njezinu izoliranost i udaljenost od kopna malo tržište rada. Osim toga, otok je rijetko naseljen. Gustoća naseljenosti iznosi 68 stanovnika/km², što je ispod prosjeka država EU-27 (109) i oko jedne trećine talijanskog prosjeka (201)
                  14
               . Nadalje, otok gubi stanovništvo (-5,4 % u 2019. u usporedbi s 2018.)
                  15
               . Zemljopisna raspodjela stanovništva, prirodnih resursa, gospodarskog bogatstva i gospodarske infrastrukture heterogena je i koncentrirana na jugu i sjeverozapadu otoka. Trećina svih radnih mjesta na Sardiniji nalazi se u Cagliariju.

               23.BDP izmjeren prema standardu kupovne moći
                  16
                po glavi stanovnika na Sardiniji mnogo je niži od talijanskog prosjeka. U 2018. iznosio je 21 600 EUR, što je znatno manje od talijanskog (29 700 EUR) i europskog prosjeka (31 000 EUR) (Eurostat, 2020.)
                  17
               .

               24.Sardinija je ozbiljno pogođena gospodarskom krizom. Gospodarstvo je od 2008. pogođeno niskim rastom i sve većom nezaposlenošću
                  18
               .

               25.Pandemija je teško pogodila uslužni sektor na Sardiniji: promet se smanjio za dva od tri poduzeća. Posebno su pogođena poduzeća povezana s turizmom, a broj posjetitelja u 2020. smanjio se za 58 % u odnosu na 2019.
                  19
                Proizvodna aktivnost, otpornija na posljedice pandemije, čini samo 7 % ukupne aktivnosti na Sardiniji, što je za 1,7 postotnih bodova manje od nacionalnog prosjeka proizvodne aktivnosti (ISTAT, 2020.)
                  20
               .

               26.Raspoloživi dohodak obitelji na Sardiniji po stalnim cijenama smanjio se 2020. za 5,1 % u odnosu na 2019. (-2,7 % u Italiji). Smanjenje je potaknuto smanjenjem dohotka od rada, što čini više od četiri petine ukupnog dohotka. Ukupni neto dohodak zaposlenika naglo je pao, uglavnom pod utjecajem smanjenja broja radnih sati (13 % manje nego 2019.)
                  21
               .

               27.Zbog pandemije broj sardinijskih kućanstava bez dohotka od rada povećao se na 16,5 % u 2020. (+3,5 postotnih bodova u odnosu na 2019.). U kontekstu smanjenog dohotka kućanstava upotreba osnovnog dohotka (reddito di cittadinanza) u 2020. povećala se za 7,3 % u odnosu na 2019. Broj kućanstava korisnika na kraju 2020. iznosio je 47 604 ili 6,5 % kućanstava na Sardiniji, što je za 1,7 postotnih bodova više od talijanskog prosjeka (4,8 %)
                  22
               .

               28.U svibnju 2020. uveden je izvanredni dohodak (reddito di emergenza), privremena mjera slična osnovnom dohotku, ali s manje strogim kriterijima za pristup, kako bi se pružila neposredna pomoć obiteljima koje su teško pogođene gospodarskim posljedicama pandemije. Krajem 2020. oko 8 500 kućanstava u regiji imalo je koristi od te mjere. Od ta dva programa potpore korist je imalo 7,7 % kućanstava na Sardiniji
                  23
               .

               29.Osnovni dohodak pridonio je smanjenju siromaštva
                  24
               , koje je prema relativnom indeksu siromaštva 2018. pogodilo 25 % stanovništva Sardinije, što je 10 postotnih bodova iznad nacionalnog prosjeka. I indeks siromaštva obitelji viši je od talijanskog prosjeka. U 2018. iznosio je 19,3 % za Sardiniju i 11,8 % za Italiju. Indeks se 2019. smanjio na 12,8 % (Sardinija) i 11,4 % (Italija). Pad indeksa za Sardiniju zasigurno je potaknut osnovnim dohotkom od kojega je koristi imalo oko 40 000 stanovnika Sardinije
                  25
               .

               Primjena Okvira EU-a za kvalitetu predviđanja promjena i restrukturiranja (QFR)

               30.Italija je opisala kako su uzete u obzir preporuke utvrđene u Okviru EU-a za kvalitetu predviđanja promjena i restrukturiranja. Nakon što je poduzeće Porto Canale pokrenulo postupak kolektivnog otpuštanja za cjelokupnu radnu snagu, sardinijska tijela, nadležna ministarstva
                  26
               , sindikati
                  27
                i poduzeće koje otpušta radnike uspostavili su okrugli stol za rasprave s dvostrukim ciljem da se zaštiti dohodak radnika putem sustava doplataka na plaću i osigura da radnici sačuvaju svoje stručne vještine i znanja te da se poveća privlačnosti luke Cagliari za potencijalne ulagače, pod uvjetom da ulagači mogu stvoriti nove prilike za zaposlenje.

               31.Regija Sardinija i ASPAL, regionalne javne službe za zapošljavanje, poduzele su izravne mjere za postizanje ciljeva preporučenih u okviru QFR-a u pogledu osposobljavanja, certificiranja i ponovnog zapošljavanja. ASPAL je utvrdio najprikladnije mjere za osiguravanje ponovne zapošljivosti radnika pružajući im prenosive vještine kao što su IT vještine, poznavanje jezika ili poduzetničke vještine ili usavršavanje u području logistike. Radnicima je dodijeljena naknada u okviru programa CIGS na 12 mjeseci i usluge intenzivne pomoći pri premještanju
                  28
                povezane s programom CIGS. Socijalni partneri bili su u potpunosti uključeni u planiranje mjera.

               32.Kad je riječ o aktivnostima poduzetima kako bi se pomoglo radnicima koji su proglašeni viškom, Italija je izvijestila da je „opće informiranje i profesionalno usmjeravanje” već provedeno, a 179 radnika koji su proglašeni viškom sudjelovalo je u osposobljavanju za stjecanje dodatnih vještina u području logistike.

               Komplementarnost s mjerama koje se financiraju iz nacionalnih fondova ili fondova Unije

               33.Italija je potvrdila da za mjere za koje prima financijski doprinos iz EGF-a neće primati i financijski doprinos iz drugih financijskih instrumenata Unije.

               34.Usklađenim paketom usluga prilagođenih potrebama dopunjuju se mjere koje se financiraju iz drugih nacionalnih fondova ili fondova EU-a kao što su usluge pomoći pri premještanju povezane s već spomenutim programom CIGS.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               35.Regija Sardinija, ASPAL, općina Cagliari, lučka uprava Cagliari i sindikati zajednički su radili na utvrđivanju odgovarajućih mjera i načina kako bi se osiguralo ponovno zapošljavanje bivših radnika poduzeća Porto Canale. Od studenoga 2020. ANPAL
                  29
                i sardinijska tijela održali su nekoliko videokonferencija s ciljem prilagodbe paketa mjera i pripreme zahtjeva za doprinos iz EGF-a.

               Ciljani korisnici i predložene mjere

               Ciljani korisnici

               36.Očekuje se da će u mjerama sudjelovati svih 190 otpuštenih radnika. Podjela tih radnika prema rodu, dobnoj skupini i razini obrazovanja navedena je u nastavku:

                        Kategorija

                        Broj
                           očekivanih korisnika

                        Rod:

                        muškarci:

                        172

                        (90,5 %)

                        žene:

                        18

                        (9,5 %)

                        nebinarne osobe:

                        0

                        (0,0 %)

                        Dobna skupina:

                        mlađi od 30 godina:

                        0

                        (0,0 %)

                        30–54 godine:

                        187

                        (98,4 %)

                        stariji od 54 godine:

                        3

                        (1,6 %)

                        Razina obrazovanja:

                        niže sekundarno obrazovanje ili niže
                           30

                        18

                        (9,5 %)

                        više sekundarno
                           31
                         ili poslijesrednjoškolsko obrazovanje
                           32

                        159

                        (83,7 %)

                        tercijarno obrazovanje
                           33

                        13

                        (6,8 %)

               Predložene mjere

               37.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –Opće informacije i profesionalno usmjeravanje: nakon općih informacija o dostupnim mjerama svim se radnicima nudi profesionalno usmjeravanje. Ta je mjera već provedena i nije dio paketa sufinanciranog iz EGF-a. Međutim, opisana je radi usklađenosti s mjerama predloženima za radnike koji su proglašeni viškom.

               –Savjetovanje za razvoj karijere: izrada profila, koja je sastavni dio ove mjere, osmišljena je kako bi se potaknuo proces osobne svijesti usmjeren na utvrđivanje područja od interesa, vještina, sposobnosti i kompetencija te područja za poboljšanje. Ishod tog postupka bit će individualizirani program radnika za ponovno uključivanje na tržište rada.

               –Pomoć pri traženju zaposlenja, uključujući aktivno traženje lokalnih i regionalnih mogućnosti zapošljavanja te usklađivanje s potrebama tržišta rada.

               –Mentorstvo za prilagodbu novom poslu. Predviđeni su mentorski sastanci kako bi se radnicima pomoglo da se prilagode novom radnom okruženju i organizacijskom kontekstu.

               –Potpora za pokretanje posla. Radnici zainteresirani za samozapošljavanje dobit će grupne/individualne poduke, što bi moglo obuhvaćati planiranje, provođenje studija izvedivosti, pripremu poslovnih planova, pomoć pri utvrđivanju mogućnosti financiranja itd. Osim toga stoji im na raspolaganju alat za razvijanje poduzetničkih vještina „WeRentrepreneur”
                  34
               .

               –Doprinos za osnivanje poduzeća Doprinos za radnike koji osnivaju poduzeće ili aktivnost u svojstvu samozaposlenih osoba iznosit će do 22 000 EUR kako bi im se pomoglo u pokrivanju troškova osnivanja.

               –Osposobljavanje. Ponuda za osposobljavanje u području logistike kao što su kretanje robe, planiranje prijevoza itd., održavanje strojeva uključenih u distribuciju tereta ili upravljanje logističkim infrastrukturama i njihova organizacija. Osnovno osposobljavanje dopunjeno je s 30 sati horizontalnog osposobljavanja (engleski jezik ili softver koji se odnosi na sadržaj osnovnog osposobljavanja).

               Radnici koji su nakon usklađivanja s potrebama na tržištu rada ušli u uži izbor za posao proći će osposobljavanje kako bi se riješio problem nedostatka vještina koji utvrdi potencijalni poslodavac. Prednost će se dati najugroženijim skupinama radnika, posebno onima s niskim stupnjem obrazovanja ili starijima od 55 godina. Osposobljavanje će biti usmjereno na zeleno gospodarstvo, plavo gospodarstvo
                  35
               , osobne usluge, zdravstvene i socijalne usluge, promicanje kulturne baštine i kulturnih aktivnosti. I osposobljavanje o stručnim kvalifikacijama uključeno u nacionalne ili regionalne kataloge dio je ponude osposobljavanja.

               Radnici čiji je cilj samozapošljavanje dobit će vaučer za osposobljavanje koji mogu iskoristiti za osposobljavanje povezano s osnivanjem poduzeća i upravljanjem njime.

               –Poticaji i doprinos posebnim troškovima. (1.) Poticaji za zapošljavanje. Poduzeća koja zapošljavaju bivše radnike društva Porto Canale dobit će 3 500 EUR za ugovore na neodređeno vrijeme u punom radnom vremenu i 1 500 EUR za ugovore na određeno vrijeme. (2.) Nadoknada troškova mobilnosti: Kako bi se podržala geografska mobilnost radnika u slučaju ponovnog zapošljavanja u poduzeću u drugoj regiji ili na udaljenosti od 200 km ili više od mjesta boravišta radnika, planira se povrat troškova preseljenja. (3.) Poticaji za zapošljavanje. Radnici koji aktivno sudjeluju u osposobljavanju dobit će paušalni iznos od 500 EUR.

               38.Planirano je da mjere budu u skladu s talijanskom nacionalnom strategijom održivog razvoja
                  36
               . Paketom će se doprinijeti širenju horizontalnih vještina potrebnih u digitalnom industrijskom dobu i u resursno učinkovitom gospodarstvu, u skladu s člankom 7. stavkom 2. Uredbe o EGF-u.

               39.Ovdje opisani predloženi usklađeni paket usluga prilagođenih potrebama sastoji se od aktivnih mjera tržišta rada u okviru prihvatljivih mjera utvrđenih člankom 7. Uredbe o EGF-u. Predložene usluge nisu zamjena za pasivne mjere socijalne zaštite.

               40.Italija je dostavila tražene podatke o mjerama koje su na temelju nacionalnog zakonodavstva ili kolektivnih ugovora obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procjena proračuna

               41.Predviđeni ukupni troškovi iznose 1 756 950 EUR, u što su uključeni rashodi za usluge prilagođene potrebama u iznosu od 1 686 750 EUR i rashodi za aktivnosti pripreme, upravljanja, informiranja i promidžbe te kontrole i izvješćivanja u iznosu od 70 200 EUR.

               42.Ukupni financijski doprinos zatražen iz EGF-a iznosi 1 493 407 EUR (85 % ukupnih troškova).

               43.Nacionalno pretfinanciranje i sufinanciranje osigurava regija Sardinija.

                        Mjere

                        Predviđeni broj sudionika

                        Predviđeni trošak po sudioniku
                        (u EUR)
                           37

                        Predviđeni ukupni troškovi

                        (u EUR)
                           38

                        Usluge prilagođene potrebama (mjere na temelju članka 7. stavka 2. točke (a) Uredbe o EGF-u)

                        Savjetovanje za razvoj karijere
                           (counselling per lo sviluppo di carriera e patto di azione)

                        190

                        280

                        53 200

                        Pomoć pri traženju zaposlenja
                           (accompagnamento e assistenza alla ricerca attiva di lavoro)

                        150

                        280

                        42 000

                        Mentorstvo za prilagodbu novom poslu
                           (accompagnamento all'inserimento lavorativo)

                        150

                        175

                        26 250

                        Potpora za pokretanje posla
                           (accompagnamento alla creazione d'impresa)

                        20

                        525

                        10 500

                        Doprinos za osnivanje poduzeća
                           (bonus per la creazione di un'impresa)

                        20

                        22 000

                        440 000

                        Osposobljavanje
                           (formazione professionale su misura, voucher formativo specialistico, formazione specialistica in gestione aziendale)

                        176

                        2 993

                        526 800

                        Međuzbroj (a):

                        Postotak paketa usluga prilagođenih potrebama

                        —

                        1 098 750

                        (65,14 %)

                        Naknade i poticaji (mjere na temelju članka 7. stavka 2. točke (b) Uredbe o EGF-u)

                        Poticaji za zapošljavanje
                           (Incentivo all’assunzione)

                        170

                        2 235

                        380 000

                        Nadoknada troškova mobilnosti
                           (bonus per la mobilità territoriale)

                        80

                        1 500

                        120 000

                        Poticaji za zapošljavanje
                           (indennità per la frequenza della formazione)

                        176

                        500

                        88 000

                        Međuzbroj (b):

                        Postotak paketa usluga prilagođenih potrebama:

                        —

                        588 000

                        (34,86 %)

                        Aktivnosti na temelju članka 7. stavka 5. Uredbe o EGF-u

                        1. Pripremne aktivnosti

                        —

                        15 000

                        2. Upravljanje

                        —

                        30 000

                        3. Informiranje i promidžba

                        —

                        4 200

                        4. Kontrola i izvješćivanje

                        —

                        21 000

                        Međuzbroj (c):

                        Postotak ukupnih troškova:

                        —

                        70 200

                        (4,00 %)

                        Ukupni troškovi (a + b + c):

                        —

                        1 756 950

                        Doprinos iz EGF-a (85 % ukupnih troškova)

                        —

                        1 493 407

               44.Troškovi mjera koje su u prethodnoj tablici utvrđene kao mjere na temelju članka 7. stavka 2. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Italija je potvrdila da te mjere ovise o aktivnom sudjelovanju ciljanih korisnika u traženju zaposlenja ili aktivnostima osposobljavanja.

               45.Italija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće biti viši od 22 000 EUR po korisniku.

               Razdoblje prihvatljivosti izdataka

               46.Italija je započela s pružanjem usluga prilagođenih potrebama ciljanim korisnicima 8. listopada 2020. Izdaci za te mjere stoga će ispunjavati uvjete za financijski doprinos iz EGF-a od 8. listopada 2020. do 24 mjeseca nakon stupanja na snagu Odluke o financiranju.

               47.Italija je počela stvarati administrativne izdatke za provedbu EGF-a 18. siječnja 2021. Izdaci za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 18. siječnja 2021. do 31 mjesec nakon stupanja na snagu Odluke o financiranju.

               Sustavi upravljanja i nadzora

               48.Zahtjev sadržava opis sustava upravljanja i nadzora u kojem se utvrđuju odgovornosti uključenih tijela. Italija je obavijestila Komisiju da će financijskim doprinosom upravljati ANPAL kako slijedi: ANPAL — Divisione IV djelovat će kao upravljačko tijelo, a ANPAL — Divisione VI kao tijelo za ovjeravanje. Revizorsko tijelo bit će Ministero del lavoro e delle politiche sociali-MLPS — Segretariato Generale. ASPAL će imati ulogu posrednika za upravljačko tijelo.

               Obveze predmetne države članice

               49.Italija je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje utvrđeni nacionalnim zakonodavstvom i zakonodavstvom EU-a,

               –spriječit će se dvostruko financiranje,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               50.EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) br. 2020/2093 od 17. prosinca 2020. kojom se uspostavlja višegodišnji financijski okvir za razdoblje od 2021. do 2027.
                  39

               51.Nakon što je proučila zahtjev u odnosu na uvjete utvrđene člankom 13. stavcima 1. i 2. Uredbe o EGF-u te uzela u obzir broj ciljanih korisnika, predložene mjere i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 1 493 407 EUR, što predstavlja 85 % ukupnih troškova predloženih mjera.

               52.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 9. Međuinstitucijskog sporazuma od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  40
               .

               Povezani akti

               53.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 1 493 407 EUR u odgovarajuću proračunsku liniju.

               54.Istodobno s donošenjem ovog prijedloga odluke o mobilizaciji EGF-a Komisija je donijela odluku o financijskom doprinosu koja predstavlja odluku o financiranju u smislu članka 110. Financijske uredbe
                  41
               . Ta odluka o financiranju stupit će na snagu na datum na koji Europski parlament i Vijeće obavijeste Komisiju o odobrenju prijenosa proračunskih sredstava.

               2021/0337 (BUD)

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/003 IT Porto Canale

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  42
               , a posebno njezin članak 15. stavak 1.,

               uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  43
               , a posebno njegovu točku 9.,

               uzimajući u obzir prijedlog Europske komisije,

               budući da:

               (1)Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje.

               (2)EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093
                  44
               .

               (3)Italija je 15. srpnja 2021. podnijela zahtjev za mobilizaciju EGF-a u vezi s otpuštanjem radnikâ u poduzeću Porto Industriale di Cagliari SpA u Italiji. Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete za financijski doprinos iz EGF-a utvrđene člankom 13. Uredbe (EU) 2021/691.

               (4)U skladu s člankom 4. stavkom 3. Uredbe (EU) 2021/691 zahtjev Italije smatra se prihvatljivim jer je područje u kojem se dogodilo otpuštanje malo tržište rada i otpuštanja imaju ozbiljan učinak na zaposlenost i regionalno gospodarstvo.

               (5)Stoga bi se trebala mobilizirati sredstva iz EGF-a kako bi se za zahtjev koji je podnijela Italija osigurao financijski doprinos u iznosu od 1 493 407 EUR.

               (6)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 1 493 407 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja]
                  45*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 153, 3.5.2021., str. 48.

                     (2)

                        Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS) SL L 270, 24.10.2019., str. 1.–56.

                     (3)

                        SL L 393, 30.12.2006., str. 1.

                     (4)

                        U skladu s člankom 7. Uredbe (EU) 2021/691.

                     (5)

                        Rok od 12 tjedana obustavljen je od 1. siječnja 2021. do 3. svibnja 2021. u skladu s člankom 8. stavkom 2. Uredbe (EU) 2021/691.

                     (6)

                  Riflessioni sul sistema dei trasporti in Italia
                   (2. izdanje, listopad 2019.).

                     (7)

                        Banca d’Italia.
                  L'economia della Sardegna.
                   Rapporto annuale, giugno 2021

                     (8)

                        Tri velika brodarska saveza, Ocean alliance, 2M and The Alliance, zajedno pokrivaju 100 % kapaciteta skladištenja na rutama Azije i sjeverne Europe te Azije i Sredozemlja.

                     (9)

                  Hapag Lloyd eliminates Cagliari port from its services
                   (društvo Hapag Lloyd uklanja luku Cagliari iz ponude svojih usluga).

                     (10)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (11)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (12)

                  Decreto Legge 17 marzo 2020, n.18. art. 46

                     (13)

                        EGF/2021/002 IT / Air Italy. COM(2021) 936 final.

                     (14)

                  https://ec.europa.eu/eurostat/databrowser/view/demo_r_d3dens/default/table?lang=en

                     (15)

                  https://ec.europa.eu/eurostat/cache/digpub/regions/

                     (16)

                        Bruto domaći proizvod prema standardu kupovne moći.

                     (17)

                  https://ec.europa.eu/growth/tools-databases/regional-innovation-monitor/base-profile/sardinia

                     (18)

                  https://ec.europa.eu/growth/tools-databases/regional-innovation-monitor/base-profile/sardinia
                  .

                     (19)

                  https://www.ansa.it/sardegna/notizie/2021/06/22/bankitalia-pandemia-affossa-pil-della-sardegna-giu-dell8_c3e46d5b-cc14-4605-aeeb-308b6ac8d54c.html

                     (20)

                  https://ec.europa.eu/growth/tools-databases/regional-innovation-monitor/base-profile/sardinia

                     (21)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (22)

                        Banca d’Italia. L'economia della Sardegna. Rapporto annuale, giugno 2021.

                     (23)

                        Banca d’Italia. L'economia della Sardegna. Rapporto annuale, giugno 2021.

                     (24)

                        Banca d’Italia. L'economia della Sardegna. Rapporto annuale, giugno 2021.

                     (25)

                        Banca d’Italia. L'economia della Sardegna. Rapporto annuale, giugno 2021.

                     (26)

                        Ministarstvo infrastrukture i prometa, Ministarstvo rada i socijalne politike, Ministarstvo gospodarskog razvoja i Ministarstvo za južnu i teritorijalnu koheziju.

                     (27)

                        Confederazione Generale Italiana del Lavoro (CGIL), Unione Italiana del Lavoro (UIL), Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), UIL Trasporti, Unione Generale del Lavoro (UGL) Mare e Porti, Unione Sindacale di Base (USB) lavoro privato, and Rappresentanza Sindacale Unitaria (RSU).

                     (28)

                        Assegno di ricollocazione-CIGS.

                     (29)

                        Agenzia Nazionale per le Politiche Attive del Lavoro (ANPAL), talijanska nacionalna agencija za aktivne politike zapošljavanja.

                     (30)

                        ISCED 0–2

                     (31)

                        ISCED 3

                     (32)

                        ISCED 4

                     (33)

                        ISCED 5-8

                     (34)

                  www.werentrepreneur.com

                     (35)

                  https://ec.europa.eu/oceans-and-fisheries/ocean/blue-economy/sustainable-blue-economy_en

                     (36)

                  Strategia Nazionale per lo Sviluppo sostenibile (SNSvS)

                     (37)

                        Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupni iznos troškova bilo koje mjere koji su jednaki onima navedenima u zahtjevu koji je podnijela Italija.

                     (38)

                        Ukupni se iznosi ne podudaraju zbog zaokruživanja.

                     (39)

                        SL L 433, 22.12.2020., str. I/11.

                     (40)

                        SL L 433, 22.12.2020., str. I/29.

                     (41)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 SL L 193, 30.7.2018., str. 1.

                     (42)

                        SL L 153, 3.5.2021., str. 48.

                     (43)

                        SL L 433, 22.12.2020., str. I/29.

                     (44)

                        Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433, 22.12.2020., str. I/11.).

                     (45)
                  *
                        Datum unosi Parlament prije objave u SL-u.


               EUROPSKA KOMISIJA
            Bruxelles, 28.10.2021.
            COM(2021) 936 final
            2021/0338(BUD)

            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/002 IT/Air Italy

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji za radnike koji su proglašeni viškom (EGF) utvrđena su Uredbom (EU) br. 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (FGF) i stavljanju izvan snage Uredbe (EU) br. 1309/2013
                  1
                (u daljnjem tekstu Uredba o EGF-u).

               2.Italija je 15. srpnja 2021. podnijela zahtjev za financijski doprinos iz EGF-a EGF/2021/002 IT/Air Italy, nakon što su radnici proglašeni viškom u poduzeću Air Italy SpA u Italiji.

               3.Nakon ocjene tog zahtjeva Komisija je u skladu sa svim primjenjivim odredbama Uredbe o EGF-u zaključila da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2021/002 IT/Air Italy

                        Država članica

                        Italija

                        Predmetne regije (razina NUTS
                           2
                         2)

                        Sardegna (ITG2)

                        Datum podnošenja zahtjeva

                        15. srpnja 2021.

                        Datum potvrde primitka zahtjeva

                        29. srpnja 2021.

                        Datum podnošenja zahtjeva za dodatne informacije

                        29. srpnja 2021.

                        Rok za dostavu dodatnih informacija

                        19. kolovoza 2021.

                        Rok za dovršetak ocjene

                        29. listopada 2021.

                        Intervencijski kriterij

                        Članak 4. stavak 2. točka (a) Uredbe o EGF-u

                        Primarno poduzeće

                        Air Italy SpA

                        Broj obuhvaćenih poduzeća

                        1

                        Sektor gospodarske djelatnosti

                        (odjeljak NACE-a Rev. 2)
                           3

                        Odjeljak 51 (Zračni prijevoz)

                        Referentno razdoblje (četiri mjeseca):

                        1. rujna 2020. – 1. siječnja 2021.

                        Broj otpuštanja tijekom referentnog razdoblja (a)

                        466
                           4

                        Broj otpuštanja prije ili nakon referentnog razdoblja (b)

                        145

                        Ukupni broj otpuštanja (a + b)

                        611

                        Ukupni broj prihvatljivih korisnika

                        611

                        Ukupan broj ciljanih korisnika

                        611

                        Proračun za usluge prilagođene potrebama (EUR)

                        4 376 000

                        Proračun za provedbu EGF-a
                           5
                         (EUR)

                        0 182 400

                        Ukupni proračun (EUR)

                        4 558 400

                        Doprinos iz EGF-a (85 %) (EUR)

                        3 874 640

               OCJENA ZAHTJEVA

               Postupak

               4.Italija je podnijela zahtjev EGF/2021/002 IT/Air Italy 15. srpnja 2021.
                  6
                u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva i 29. srpnja 2021. od Italije zatražila dodatne informacije. Te dodatne informacije dostavljene su u roku od 15 radnih dana od datuma podnošenja zahtjeva za dodatne informacije. Rok od 50 radnih dana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 29. listopada 2021.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 466 radnika koji su proglašeni viškom i koji su prestali obavljati svoju djelatnost u poduzeću Air Italy SpA. To poduzeće poslovalo je u ekonomskom sektoru razvrstanom u odjeljak 51 NACE-a Rev. 2 (zračni prijevoz). Otpuštanja iz poduzeća Air Italy dogodila su se u regiji razine NUTS 2 Sardegna (ITG2).

               Intervencijski kriteriji

               6.Italija je podnijela zahtjev na temelju intervencijskih kriterija iz članka 4. stavka 2. točke (a) Uredbe o EGF-u, kojima se propisuje da je potrebno da u referentnom razdoblju od četiri mjeseca najmanje 200 radnika koji su proglašeni viškom u nekom poduzeću u državi članici prestane obavljati svoju djelatnost.

               7.Četveromjesečno referentno razdoblje za zahtjev trajalo je od 1. rujna 2020. do 1. siječnja 2021.

               8.Tijekom referentnog razdoblja u poduzeću Air Italy proglašeno je viškom 466 radnika.

               Izračun broja otpuštanja i prestanaka djelatnosti

               9.Prestanak djelatnosti svih radnika koji su proglašeni viškom tijekom referentnog razdoblja računa se od datuma na koji je poslodavac, u skladu s člankom 3. stavkom 1. Direktive Vijeća 98/59/EZ
                  7
               , u pisanom obliku obavijestio nadležno javno tijelo o planiranom kolektivnom otpuštanju. Prije nego što je Komisija dovršila svoju ocjenu, Italija je potvrdila da je tih 466 otpuštanja uistinu provedeno.

               Prihvatljivi korisnici

               10.Uz već navedene radnike prihvatljivi su korisnici i 145 radnika koji su proglašeni viškom i prestali obavljati svoju djelatnost prije ili nakon četveromjesečnog referentnog razdoblja. U skladu s člankom 6. točkom (b) Uredbe o EGF-u svi su ti radnici prestali obavljati svoju djelatnost u razdoblju od šest mjeseci prije početka referentnog razdoblja 1. rujna 2020. i/ili između kraja referentnog razdoblja i dana prije donošenja ovog prijedloga. Može se utvrditi jasna uzročno-posljedična veza s događajem koji je doveo do prestanka djelatnosti radnika koji su proglašeni viškom tijekom referentnog razdoblja..

               11.Ukupni broj prihvatljivih korisnika stoga je 611.

               Opis događaja koji su doveli do otpuštanja i prestanka obavljanja djelatnosti

               12.Alisarda, zračni prijevoznik u privatnom vlasništvu, osnovan je 1963. s ciljem poticanja razvoja turizma u Costa Smeraldi (sjeverna Sardinija) koja je u to vrijeme bila dostupna samo morskim putem. Poduzeće Alisarda je u sklopu strateškog repozicioniranja na međunarodnom tržištu 1991. promijenilo ime u Meridiana. U 1990-ima poslovni promet poduzeća Meridiana povećao se na godišnjoj razini u prosjeku oko 10 %. U 2004. poduzeće Meridiana prevezlo je 3,5 milijuna putnika i izravno konkuriralo poduzećima Alitalia i AirOne na liniji s najvećim prometom u Italiji Milano Linate – Rim Fiumicino. Poduzeće Meridiana preuzelo je 2006. Eurofly, pokrenuvši proces integracije koji je dovršen 2010. godine. Zračni prijevoznik preimenovan je u Meridiana Fly.

               13.Poduzeće Meridiana Fly kupilo je 2013. Air Italy, zračnog prijevoznika osnovanog 2005. za čarter letove i redoviti zračni prijevoz male, srednje i velike udaljenosti.

               14.Dva poduzeća spojila su se 2018. kako bi osnovala novo poduzeće Air Italy u vlasništvu poduzeća AQA Holding
                  8
               . Poduzeće AQA Holding predstavilo je ambiciozan plan kojim bi se obuhvatio veliki broj odredišta u Italiji i povećao broj međukontinentalnih letova iz međunarodnog čvorišta zračnog prijevoznika u zračnoj luci Milano Malpensa
                  9
               .

               15.Od svojeg osnutka poduzeće Air Italy suočilo se s različitim problemima, kao što su sporovi s poduzećem Alitalia o linijama između kontinentalne Italije i Sardinije
                  10
                ili snažna reakcija poduzeća American Airlines, Delta i United koji su Air Italy smatrali načinom da poduzeće Qatar Airways proširi svoje poslovanje u Sjedinjenim Američkim Državama. U otvorenom pismu predsjedniku Trumpu
                  11
                tri su prijevoznika zatražila da se zaustavi povećanje broja letova bez presjedanja između SAD-a i Europe
                  12
                prijevoznika Air Italy. Taj je zahtjev otežao potencijalna partnerstva u vrijeme kad je poduzeće Air Italy težilo sklapanju svojih prvih međulinijskih sporazuma i sporazuma o letovima sa zajedničkom oznakom u transatlanskom prometu
                  13
               .

               16.Osim toga, flota je rasla sporije nego što se očekivalo (u siječnju 2020. flota se sastojala od 11 zrakoplova, četiri zrakoplova Airbus A330s i sedam zrakoplova Boeing 737s); A kupljena tri nova zrakoplova Boeing 737 Max morala su se povući iz prometa zbog sigurnosnih nedostataka utvrđenih u tragičnim nesrećama u Indoneziji i Etiopiji
                  14
               . Neke su linije ukinute ubrzo nakon njihova uvođenja
                  15
               , a druge su najavljene, ali nikad nisu uvedene
                  16
               .

               17.U 2018., prvoj godini poslovanja poduzeća Air Italy, gubici su iznosili gotovo 160 milijuna (57 prometa). Unatoč povećanju prometa (oko 330 milijuna EUR), gubici su 2019. dosegnuli 230 milijuna EUR, tj. 70 % prometa
                  17
               .

               18.Poduzeću Air Italy bilo je potrebno 200 milijuna EUR za nastavak poslovanja. Činilo se da je poduzeće Qatar Airways voljno dodatno ulagati, ali bi daljnjom kupnjom dionica Qatar Airways postao glavni dioničar, a poduzeće Air Italy bi izgubilo licenciju zračnog prijevoznika Europske unije
                  18
               .

               19.Air Italy objavio je 11. veljače 2020. da su njegovi dioničari odobrili dobrovoljnu likvidaciju i najavio obustavu poslovanja od 25. veljače 2020.

               20.Dva dana nakon prestanka poslovanja poduzeće Air Italy pokrenulo je postupak kolektivnog otpuštanja koji se odnosio na cjelokupnu radnu snagu (1 453 zaposlenika). Međutim, postupak je obustavljen do rujna 2020. zbog stupanja na snagu zakonodavnog dekreta
                  19
                kojim se sprečava otpuštanja radnika tijekom prvih mjeseci pandemije.

               Primjena Okvira EU-a za kvalitetu predviđanja promjena i restrukturiranja (QFR)

               21.Italija je u svoj zahtjevu opisala kako su uzete u obzir preporuke utvrđene u Okviru EU-a za kvalitetu predviđanja promjena i restrukturiranja. Tijela uključena u slučaj poduzeća Air Italy (ministarstva rada i socijalne politike, prometa i gospodarskog razvoja te predmetne regije) pokušala su utvrditi sve moguće mjere za izbjegavanje kolektivnog otpuštanja, kao što je pronalazak kupca za poduzeće nad kojim je 11. veljače 2020. pokrenut postupak likvidacije.

               Svjesni da je kolektivno otpuštanje u poduzeću Air Italy nemoguće izbjeći, ASPAL, regionalne javne službe za zapošljavanje, i Regione Sardegna (regija Sardinija) poduzeli su izravne mjere za postizanje ciljeva preporučenih u okviru QFR-a u pogledu osposobljavanja, certificiranja i ponovnog zapošljavanja. ASPAL je utvrdio najprikladnije mjere za osiguravanje ponovne zapošljivosti radnika pružajući im prenosive vještine kao što su IT vještine, poznavanje jezika ili poduzetničke vještine. Socijalni partneri bili su u potpunosti uključeni u planiranje mjera. Lokalna poduzeća iskazala su interes za sudjelovanje u postupcima usklađivanja s potrebama na tržištu rada u kojima su sudjelovali bivši zaposlenici poduzeća Air Italy. Tijekom sastanaka održanih u okviru postupka kolektivnog otpuštanja sindikati su zatražili od poduzeća Air Italy da razmotri zahtjev za posebni program integracije plaća
                  20
                kako bi se ublažio socijalni učinak njegove odluke o prekidu aktivnosti, uz istodobnu potporu preraspoređivanju radnika koji su proglašeni viškom putem usluga intenzivne pomoći pri premještanju
                  21
                povezanih s programom integracije plaća. Svim radnicima koji su proglašeni viškom odobren je program integracije plaća i povezane usluge pomoći pri premještanju.

               22.Kad je riječ o aktivnostima poduzetima kako bi se pomoglo radnicima koji su proglašeni viškom, Italija je izvijestila da je mjera „opće informacije i profesionalno usmjeravanje” već provedena. Četrdeset radnika odlučilo se za samozapošljavanje. Kao doprinos mjerama koje je provela Regione Sardegna, poduzeće Air Italy pružilo je pomoć (uključujući liječničke preglede) za produljenje licencija do 30. lipnja 2021. U svibnju 2021. održano je nekoliko osposobljavanja, kao što su osposobljavanja u području osnovne prve pomoći i defibrilacije („Basic Life Support and Defibrillation”) ili osposobljavanje za obnovu znanja za pilote („Pilots Recurring Training”).

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               23.Kriza uzrokovana pandemijom dovela je do znatnog pogoršanja tržišta rada na Sardiniji, koje je zbog svoje izoliranosti i udaljenosti od kopna malo tržište rada.

               24.Broj zaposlenih, koji je u razdoblju 2018.–2019. bio u porastu, naglo se smanjio 2020. Prema anketi o radnoj snazi talijanskog nacionalnog zavoda za statistiku (ISTAT), pad (-4,6 %) bio je 2,6 postotnih bodova veći od prosjeka cijele Italije (-2,0 %)
                  22
               .

               25.Razlika između otvaranja radnih mjesta i ukidanja radnih mjesta bila je negativna (-6 000 radnih mjesta) u 2020. To predstavlja gubitak od 2,6 radnih mjesta s punim radnim vremenom na svakih 100 zaposlenika. Smanjenje se uglavnom odnosi na sektor turizma, zabavnih usluga i usluga u slobodno vrijeme te pomorskog prometa (uglavnom prekrcaj), dok je u građevinskom sektoru zabilježen pozitivan pomak. Stopa aktivnosti smanjila se za 3,1 postotni bod u odnosu na 2019. te je iznosila 60,3 %.
                  23

               26.U prvoj polovini 2020. broj radnih sati na Sardiniji smanjio se za gotovo 20 % u usporedbi s istim razdobljem 2019. Smanjenje broja odrađenih sati nije dovelo do nezaposlenosti zahvaljujući raširenoj primjeni programa skraćenog radnog vremena i zakonodavnog dekreta iz točke 20.

               27.Na gospodarstvo Sardinije ne utječu negativno samo otpuštanja u poduzeću Air Italy, nego i otpuštanja u poduzeću Porto Canale, koje je predmet drugog zahtjeva za doprinos iz EGF-a
                  24
               . U općem kontekstu zaposlenja i nestabilnoj situaciji u zračnom prijevozu radnicima koji su proglašeni viškom iz poduzeća Air Italy bit će potrebna dodatna potpora kako bi prevladali probleme povezane s malim tržištem rada na Sardiniji i pronalaskom novog zaposlenja.

               Ciljani korisnici i predložene mjere

               Ciljani korisnici

               28.Predviđa se da će u mjerama sudjelovati 611 radnika koji su proglašeni viškom. Podjela tih radnika prema rodu, dobnoj skupini i razini obrazovanja navedena je u nastavku:

                        Kategorija

                        Broj
                           očekivanih korisnika

                        Rod:

                        muškarci:

                        317

                        (51,89 %)

                        žene:

                        294

                        (48,11 %)

                        nebinarne osobe:

                        0

                        (0,0 %)

                        Dobna skupina:

                        mlađi od 30 godina:

                        0

                        (0,0 %)

                        30–54 godine:

                        423

                        (69,23 %)

                        stariji od 54 godine:

                        188

                        (30,77 %)

                        Razina obrazovanja:

                        niže sekundarno obrazovanje ili niže
                           25

                        6

                        (1,0 %)

                        više sekundarno
                           26
                         ili poslijesrednjoškolsko obrazovanje
                           27

                        570

                        (93,3 %)

                        tercijarno obrazovanje
                           28

                        35

                        (5,7 %)

               Predložene mjere

               29.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –opće informacije i profesionalno usmjeravanje: nakon općih informacija o dostupnim mjerama svim se radnicima nudi profesionalno usmjeravanje (uključujući profiliranje). Profiliranje je osmišljeno kako bi se potaknuo proces osobne svijesti usmjeren na utvrđivanje područja od interesa, vještina, sposobnosti i kompetencija te područja za poboljšanje. Ishod tog postupka bit će individualizirani program radnika za ponovno uključivanje na tržište rada;

               –pomoć pri traženju zaposlenja, uključujući aktivno traženje lokalnih i regionalnih mogućnosti zapošljavanja te usklađivanje s potrebama tržišta rada;

               –osposobljavanje: kako bi se izbjegla degradacija njihovih stručnih profila, piloti, članovi kabinske posade i tehničari za održavanje zrakoplova pohađat će potrebno osposobljavanje kako bi zadržali svoje licencije. Radnici koji su nakon usklađivanja s potrebama na tržištu rada ušli u uži izbor za posao proći će osposobljavanje kako bi se riješio problem nedostatka vještina koji utvrdi potencijalni poslodavac. Prednost će se dati najugroženijim skupinama radnika, posebno onima starijima od 55 godina. Osposobljavanje će biti usmjereno na zeleno gospodarstvo, plavo gospodarstvo
                  29
               , osobne usluge, zdravstvene i socijalne usluge, promicanje kulturne baštine i kulturnih aktivnosti. Osposobljavanje u području digitalnih vještina (do 90 sati) i osposobljavanje o stručnim kvalifikacijama obuhvaćeno nacionalnim ili regionalnim katalozima dio su ponude osposobljavanja;

               –potpora za pokretanje posla: radnici zainteresirani za samozapošljavanje dobit će grupne/individualne poduke, što bi moglo obuhvaćati planiranje, provođenje studija izvedivosti, pripremu poslovnih planova, pomoć pri utvrđivanju mogućnosti financiranja itd. Osim toga stoji im na raspolaganju alat za razvijanje poduzetničkih vještina „WeRentrepreneur”
                  30
               ;

               –doprinos za pokretanje poduzeća: doprinos za korisnike koji osnivaju poduzeće ili aktivnost u svojstvu samozaposlenih osoba iznosit će do 22 000 EUR kako bi im se pomoglo u pokrivanju troškova osnivanja;

               –poticaji i doprinos posebnim troškovima: (1.) poticaji za zapošljavanje. Poduzeća koja zapošljavaju bivše radnike poduzeća Air Italy dobit će 3 500 EUR za ugovor na neodređeno vrijeme u punom radnom vremenu i 1 500 EUR za ugovor na određeno vrijeme; (2.) nadoknada troškova mobilnosti. Kako bi se podržala geografska mobilnost radnika u slučaju ponovnog zapošljavanja u poduzeću u drugoj regiji ili na udaljenosti od 200 km ili više od mjesta boravišta radnika, predviđa se povrat troškova preseljenja
                  31
               ; (3.) naknada za troškove smještaja i putovanja nastale sudjelovanjem u osposobljavanju za izdavanje licencija
                  32
               ; (4.) naknada za traženje zaposlenja. Radnici će dobiti naknadu koja odgovara jednoj talijanskoj dnevnici „CIGS”
                  33
                za svaki dan sudjelovanja.

               30.Planirano je da mjere budu u skladu s talijanskom nacionalnom strategijom održivog razvoja
                  34
               . Osposobljavanjem u području digitalnih vještina (opće osposobljavanje u području IT-a srednje razine, informatička sigurnost i internet) osigurava se širenje vještina potrebnih u digitalnom industrijskom dobu i u resursno učinkovitom gospodarstvu, u skladu s člankom 7. stavkom 2. Uredbe o EGF-u.

               31.Predloženi usklađeni paket usluga prilagođenih potrebama sastoji se od aktivnih mjera tržišta rada u okviru prihvatljivih mjera utvrđenih člankom 7. Uredbe o EGF-u. Predložene usluge nisu zamjena za pasivne mjere socijalne zaštite.

               32.Italija je dostavila tražene podatke o mjerama koje su na temelju nacionalnog zakonodavstva ili kolektivnih ugovora obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procjena proračuna

               33.Predviđeni ukupni troškovi iznose 4 558 400 EUR, u što su uključeni rashodi za usluge prilagođene potrebama u iznosu od 4 376 000 EUR i rashodi za aktivnosti pripreme, upravljanja, informiranja i promidžbe te kontrole i izvješćivanja u iznosu od 182 400 EUR.

               34.Ukupni financijski doprinos zatražen iz EGF-a iznosi 3 874 640 EUR (85 % ukupnih troškova).

               35.Nacionalno pretfinanciranje i sufinanciranje osigurava Regione Sardegna.

                        Mjere

                        Predviđeni broj sudionika

                        Predviđeni trošak po sudioniku
                        (u EUR)
                           35

                        Predviđeni ukupni troškovi

                        (u EUR)
                           36

                        Usluge prilagođene potrebama (mjere na temelju članka 7. stavka 2. točke (a) Uredbe o EGF-u)

                        Opće informacije i profesionalno usmjeravanje
                           (Presa in carico e orientamento)

                        611

                        327

                        200 000

                        Pomoć pri traženju zaposlenja
                           (Assistenza alla ricerca e servizi di accompagnamento al lavoro)

                        569

                        439

                        250 000

                        Osposobljavanje
                           (Formazione e riqualificazione professionale. Voucher formativo specialistico)

                        611

                        2 455

                        1 500 000

                        Potpora za pokretanje posla
                           (Assistenza all’autoimprenditorialità)

                        42

                        500

                        21 000

                        Doprinos za pokretanje poduzeća
                           (Bonus per la creazione di un'impresa)

                        42

                        20 952

                        880 000

                        Međuzbroj (a):

                        Postotak paketa usluga prilagođenih potrebama:

                        —

                        2 851 000

                        (65,15 %)

                        Naknade i poticaji (mjere na temelju članka 7. stavka 2. točke (b) Uredbe o EGF-u)

                        Naknade za zapošljavanje
                           (Incentivo all’assunzione)

                        400

                        2 500

                        1 000 000

                        Nadoknada troškova mobilnosti
                           (Bonus per la mobilità territoriale)

                        100

                        1 500

                        150 000

                        Smještaj i putovanje tijekom osposobljavanja
                           (Contributo per le spese di formazione:  viaggi  e pernottamenti)

                        221

                        339

                        75 000

                        Naknade za traženje zaposlenja
                           (Indennità CIGS)

                        611

                        491

                        300 000

                        Međuzbroj (b):

                        Postotak paketa usluga prilagođenih potrebama:

                        —

                        1 525 000

                        (34,85 %)

                        Mjere na temelju članka 7. stavka 5. Uredbe o EGF-u

                        1. Pripremne aktivnosti

                        —

                        65 000

                        2. Upravljanje

                        —

                        60 000

                        3. Informiranje i promidžba

                        —

                        8 000

                        4. Kontrola i izvješćivanje

                        —

                        49 400

                        Međuzbroj (c):

                        Postotak ukupnih troškova:

                        —

                        182 400

                        (4,00 %)

                        Ukupni troškovi (a + b + c):

                        —

                        4 558 400

                        Doprinos iz EGF-a (85 % ukupnih troškova)

                        —

                        3 874 640

               36.Troškovi mjera koje su u prethodnoj tablici utvrđene kao mjere na temelju članka 7. stavka 2. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Italija je potvrdila da te mjere ovise o aktivnom sudjelovanju ciljanih korisnika u traženju zaposlenja ili aktivnostima osposobljavanja.

               37.Italija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće biti viši od 22 000 EUR po korisniku.

               Razdoblje prihvatljivosti rashoda

               38.Italija je započela s pružanjem usluga prilagođenih potrebama ciljanim korisnicima 4. studenoga 2020. Rashodi za te mjere stoga će ispunjavati uvjete za financijski doprinos iz EGF-a od 4. studenoga 2020. do 24 mjeseca nakon stupanja na snagu Odluke o financiranju.

               39.Italija je počela stvarati administrativne rashode za provedbu EGF-a 4. studenoga 2020. Rashodi za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 4. studenoga 2020. do 31 mjesec nakon stupanja na snagu Odluke o financiranju.

               Komplementarnost s mjerama koje se financiraju iz nacionalnih fondova ili fondova Unije

               40.Italija je potvrdila da se za prethodno navedene mjere za koje se prima financijski doprinos iz EGF-a neće primati i financijski doprinos iz drugih financijskih instrumenata Unije.

               41.Usklađenim paketom usluga prilagođenih potrebama dopunjuju se mjere koje se financiraju iz drugih nacionalnih fondova ili fondova EU-a kao što su usluge pomoći pri premještanju povezane s programom integracije plaća ili pomoć za obnavljanje licencija koju pruža Air Italy.

               Savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               42.Regione Sardegna i ASPAL sastali su se 6. studenoga 2020. putem videokonferencije s poduzećem Air Italy i relevantnim sindikatima
                  37
                kako bi raspravili o planiranom paketu mjera za promicanje ponovnog zapošljavanja radnika koji su proglašeni viškom u poduzeću Air Italy.

               Sustavi upravljanja i kontrole

               43.Zahtjev sadržava opis sustava upravljanja i kontrole u kojem se utvrđuju odgovornosti uključenih tijela. Italija je obavijestila Komisiju da će financijskim doprinosom upravljati Agenzia Nazionale per le Politiche Attive del Lavoro (ANPAL)
                  38
                kako slijedi: ANPAL — Divisione IV djelovat će kao upravljačko tijelo, a ANPAL — Divisione VI kao tijelo za ovjeravanje. Revizorsko tijelo bit će Ministero del Lavoro e delle Politiche Sociali-MLPS — Segretariato Generale. ASPAL će imati ulogu posrednika za upravljačko tijelo.

               Obveze predmetne države članice

               44.Italija je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje utvrđeni nacionalnim zakonodavstvom i zakonodavstvom EU-a,

               –spriječit će se dvostruko financiranje,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               45.EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) br. 2020/2093 od 17. prosinca 2020. kojom se uspostavlja višegodišnji financijski okvir za razdoblje od 2021. do 2027.
                  39

               46.Nakon što je proučila zahtjev u odnosu na uvjete utvrđene člankom 13. stavcima 1. i 2. Uredbe o EGF-u te uzela u obzir broj ciljanih korisnika, predložene mjere i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 3 874 640 EUR, što predstavlja 85 % ukupnih troškova predloženih mjera.

               47.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 9. Međuinstitucijskog sporazuma od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  40
               .

               Povezani akti

               48.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 3 874 640 EUR u odgovarajuću proračunsku liniju.

               49.Istodobno s donošenjem ovog prijedloga odluke o mobilizaciji EGF-a Komisija je donijela odluku o financijskom doprinosu koja predstavlja odluku o financiranju u smislu članka 110. Financijske uredbe
                  41
               . Ta odluka o financiranju stupit će na snagu na datum na koji Europski parlament i Vijeće obavijeste Komisiju o odobrenju prijenosa proračunskih sredstava.

               2021/0338 (BUD)

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva iz Italije – EGF/2021/002 IT/Air Italy

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  42
               , a posebno njezin članak 15. stavak 1.,

               uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  43
               , a posebno njegovu točku 9.,

               uzimajući u obzir prijedlog Europske komisije,

               budući da:

               (1)Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje.

               (2)EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093
                  44
               .

               (3)Italija je 15. srpnja 2021. podnijela zahtjev za mobilizaciju EGF-a u vezi s otpuštanjem radnikâ u poduzeću Air Italy SpA u Italiji. Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete za financijski doprinos iz EGF-a utvrđene člankom 13. Uredbe (EU) 2021/691.

               (4)Stoga bi se trebala mobilizirati sredstva iz EGF-a kako bi se za zahtjev koji je podnijela Italija osigurao financijski doprinos u iznosu od 3 874 640 EUR.

               (5)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2021. mobilizira se Europski fond za prilagodbu globalizaciji za radnike koji su proglašeni viškom da bi se osigurao iznos od 3 874 640 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja]
                  45*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 153, 3.5.2021., str. 48.

                     (2)

                        Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS) SL L 270, 24.10.2019., str. 1.–56.

                     (3)

                        SL L 393, 30.12.2006., str. 1.

                     (4)

                        Broj otpuštanja tijekom referentnog razdoblja, i prije ili nakon njega, odnosi se samo na radnike poduzeća Air Italy koji su bili zaposleni na Sardiniji i proglašeni viškom.

                     (5)

                        U skladu s člankom 7. Uredbe (EU) 2021/691.

                     (6)

                        Rok od 12 tjedana obustavljen je od 1. siječnja 2021. do 3. svibnja 2021. u skladu s člankom 8. stavkom 2. Uredbe (EU) 2021/691.

                     (7)

                        Direktiva Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje (SL L 225, 12.8.1998., str. 16.).

                     (8)

                        Dioničari poduzeća AQA Holding su Alisarda s 51 % i Qatar Airways sa 49 % dionica. Alisarda je industrijska grupacija koja osim toga drži većinu udjela u zračnoj luci Olbia.

                     (9)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB

                     (10)

                  www.quifinanza.it/soldi/air-italy

                     (11)

                  https://www.politico.com/f/?id=0000016a-26c5-d80c-a7ea-7fc56fae0000

                     (12)

                  https://www.inc.com/bill-murphy-jr/american-delta-united-airlines-just-begged-president-trump-to-do-1-very-big-thing-for-them-was-asking-for-this-brilliant-or-insane.html

                     (13)

                  https://www.flightglobal.com/strategy/why-did-air-italy-fail/136685.article

                     (14)

                  www.quifinanza.it/soldi/air-italy

                     (15)

                        Linije Milano – Bangkok i Milano – Delhi ukinute su krajem ožujka 2019.

                     (16)

                        Linija Milano – Čikago, najavljena u prosincu 2018. s predviđenim datumom početka u ožujku 2019., nikad nije uvedena.

                     (17)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB

                     (18)

                  www.quifinanza.it/soldi/air-italy

                     (19)

                  Decreto Legge 17 marzo 2020, n.18. art. 46

                     (20)

                        Posebna integracija plaća iz članka 94. Zakonodavnog dekreta br. 18/2020,

                     (21)

                        Assegno di ricollocazione-CIGS.

                     (22)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (23)

                        Ibid.

                     (24)

                        EGF/2021/004 IT / Porto Canale. COM(2021) 935 final.

                     (25)

                        ISCED 0–2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                  https://ec.europa.eu/oceans-and-fisheries/ocean/blue-economy/sustainable-blue-economy_en

                     (30)

                  www.werentrepreneur.com

                     (31)

                        U prosjeku 1 500 EUR.

                     (32)

                        U prosjeku 350 EUR.

                     (33)

                        CIGS je program potpore utvrđen talijanskim zakonom koji se sastoji od financijske naknade koju plaća Istituto Nazionale della Previdenza Sociale-INPS (Nacionalni zavod za socijalno osiguranje) u korist radnika koji su suspendirani ili im je skraćeno radno vrijeme.

                     (34)

                  Strategia Nazionale per lo Sviluppo sostenibile (SNSvS)

                     (35)

                        Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupni iznos troškova bilo koje mjere koji su jednaki onima navedenima u zahtjevu koji je podnijela Italija.

                     (36)

                        Ukupni se iznosi ne podudaraju zbog zaokruživanja.

                     (37)

                        Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), Unione Italiana del Lavoro (UIL) – trasporti; and Unione Generale del Lavoro (UGL) - transporto aereo.

                     (38)

                        Agenzia Nazionale per le Politiche Attive del Lavoro (ANPAL), talijanska nacionalna agencija za aktivne politike zapošljavanja.

                     (39)

                        SL L 433, 22.12.2020., str. I/11.

                     (40)

                        SL L 433, 22.12.2020., str. I/29.

                     (41)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 SL L 193, 30.7.2018., str. 1.

                     (42)

                        SL L 153, 3.5.2021., str. 48.

                     (43)

                        SL L 433, 22.12.2020., str. I/29.

                     (44)

                        Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433, 22.12.2020., str. I/11.).

                     (45)
                  *
                        Datum unosi Parlament prije objave u SL-u.